Kaverno

eta|dekstre|290px|Lafa kaverno en Kalifornio.
eta|dekstre|290px|Kaverno Acsibi, Argentino.
Kavernoj (foje ankaŭ nomitaj grotoj) estas subteraj kavoj, kiuj ligiĝas al la tera surfaco per kelkaj truoj (groto estas artefarita aŭ kurioza kaverno). Ili formiĝas per subfoso de kalkoŝtonoj, dolomitoj, gipsoj kaj kelkaj facile solveblaj mintavoloj. Oni trovas ankaŭ glaciajn kavernojn. Estas multaj manieroj per kiuj kavernoj povas estiĝi, kaj estas kombinaĵoj de kemiaj procezoj, tektonaj fortoj kaj atmosferaj influoj. La plej ofta procezo estas karstigo, t.e. solvo de kalkecaj ŝtonoj fare de pluvakvo. Ilin ofte loĝas animaloj karakterizataj de blindeco, senpigmentiĝo, gigantismo. Post paleolito, multaj kavernoj estis uzataj de homo (loĝejo, kavernurboj, kaverna pentrado). Kavernoj estas objektoj de esploro por speleologio kaj arkeologio.

Laŭ Francisko Azorín groto estas Kaverno en monto; artefarita kaverno.Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 85. Li indikas etimologion el greka kripta kaj de tie la latina crupta.Azorín, samloke.

Laŭ Francisko Azorín kaverno estas Natura, profunda kavaĵo; subtera kavaĵo.Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 109. Li indikas etimologion el la latina caverna, el cavus (kavaĵo)..Azorín, samloke.

 Plej longaj kavernoj 
La ĉi-suba listo donas la longecon de kavernoj, kiu respondas al la sumo de ĉiuj agnoskaj galerioj per kiuj eblas subtere transiri de unu al alia en sama areo.
+ Plej longaj kavernoj Kaverno  Lando  Longo, km Flint-Mammoth  Usono  652 Sac Acrun  Meksiko  360 Jewel Cave  Usono  325 Oxx Bel Ha  Meksiko  270 Shuanghedong  Ĉinio  257,5 Optimista  Ukrainio  257 Wind Cave  Usono  242 Clearwater Cave  Malesio  227 Lechuguilla  Usono  223 Fisher Ridge  Usono  209 Hölloch  Svislando  202

 Kelkaj kavernoj 
 Aragonitaj kavernoj en Zbraŝov
 Kavernoj en Javoříčko
 Kavernoj en Mladeč
 Muelejŝtona kaverno
 Grotoj de Sloup-Ŝoŝuvka
 Slovakaj grotoj
 Kaverno Ŝipka

 Vidu ankaŭ 

 Biospeleologio
 kaverno-pentraĵoj
 Kaverna urso
 Minado
 Stalaktita kaverno
 Speleologio
 Subterejo
 Troglodita arkitekturo
 Virkaverno

 Proverbo 
Ekzistas proverbo pri kaverno en la Proverbaro Esperanta de L. L. Zamenhof:


 Referencoj